На основу члана 206. став 1. Закона о раду („Службени гласник Републике Српске“, број: 01/2016, 66/2018, 91/2021 - одлука УС, 119/2021, 112/2023 и 39/2024) 
Послодавац (назив/име и презиме послодавца) са сједиштем у (сједиште послодавца), а којег заступа (име и презиме лица овлашћеног за заступање (у даљем тексту: Послодавац) и  

(име и презиме радника) из (адреса радника: град, улица и број) са завршеном школом/факултетом (назив школе/факултета) и стручним/научним називом (академско/стручно звање/занимање) (у даљем тексту: Лице на стручном оспособљавању) 

закључили су дана (датум и година) сљедећи: 
У Г О В О Р 

о стручном оспособљавању

Члан 1.
Предмет овог уговора је регулисање међусобних права и обавеза Послодавца и Лица на стручном оспособљавању у вези пружања услуга односно обављања послова/радних задатака по основу предметног уговора.

Члан 2.
Лице на стручном оспособљавању се прима на рад ради оспособљавања за самосталан рад и полагања стручног испита, односно ради стицања одговарајућег радног искуства. 
Члан 3.
(1) Лице на стручном оспособљавању ће обављати припрaвнички стаж у времену од (датум) до (датум).

(2) Приправнички стаж ће лице на стручном оспособљавању обављати према програму прописаном у складу са законом или општим актом послодавца, под надзором непосредног руководиоца организационе јединице у којој се обавља одговарајући дио приправничког стажа.

(3) Након обављеног приправничког стажа, послодавац приправнику издаје потврду о обављеном приправничком стажу.
Члан 4.
(1) Послодавац се обавезује прегледати и примити посао/дјело, те по његовом завршетку, у року од (број дана) дана, исплатити Лицу на стручном оспособљавању накнаду у износу од (износ накнаде) конвертибилних марака, на жиро/текући рачун Лица на стручном оспособљавању број: (број жиро/текућег рачуна), код (назив банке).

(2) Порез и доприносе на износ накнаде обрачунава и уплаћује Послодавац.
Члан 5.

Лице на стручном оспособљавању за вријеме приправничког стажа остварује право на одморе и одсуства и (навести која права лице на стручном оспособљавању остварује), те друга права како је регулисано Законом о раду, колективним уговором и правилником о раду послодавца. 
Члан 6.
Послодавац ће, у складу са законом, лице на стручном оспособљавању осигурати за случај повреде на раду или професионалне болести и уручити му копију пријаве.

Члан 7.

Послодавац и лице на стручном оспособљавању могу отказати овај уговор и прије истека рока његовог важења ако уговорне стране не извршавају своје обавезе које произлазе из Закона о раду, колективних уговора, општих аката послодавца и овог уговора.
Члан 8.
Овај уговор престаје да важи истеком рока из члана 3. овог уговора.
Члан 9.
Било које измјене и/или допуне овог уговора биће обавезујуће за уговорне стране само ако су састављене у писаном облику и потписане од обје уговорне стране.
Члан 10.
Уговорне стране својеручним потписом предметног уговора потврђују да ће чувати као пословну тајну, те да неће одати у било којем облику и да неће користити све и било које информације и/или податке, документе, извјештаје, нацрте или пројекте било које природе и на било којем медију, које су сазнале по основу овог уговора, нити ће их откривати трећим лицима, осим у случају трећих лица са овлашћењем приступа, не само за вријеме важења овог уговора, него и након његовог престанка.
Члан 11.
Стране су сагласне да спорове ријеше споразумно, а уколико то не буде могуће за рјешавање истих надлежан је Основни суд у ____________________________.
Члан 12.
На све односе које нису уређене предметним уговором, а тичу се права и обавеза уговорних страна, као и односи између истих, примјењују се релевантне одредбе Закона о раду и Закона о облигационим односима.

Члан 13.
(1) Овај уговор закључен је дана (датум) године у (мјесто закључења уговора).

(2) Један примјерак уговора уручен је лицу на стручном оспособљавању прије ступања на обављање приправничког стажа.
Уговорне стране

Лице на стручном оспособљавању                                                              За послодавца

    __________________________                                                                __________________
Број:

(Мјесто, датум, година)
